Държавен вестник, бр. 76, 2021 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  76
Глава 6.1 - Разпоредби за конструкцията и изпитването на опаковките 
581 
6.1.4.5.5 
Максимален капацитет на варела: 250 L. 
6.1.4.5.6 
Максимална нетна маса: 400 kg. 
6.1.4.6  
[Запазено] 
6.1.4.7  
Влакнести варели 
1G 
6.1.4.7.1 
Корпусът на варела се състои от няколко слоя тежка хартия или фазер (без гофриране), здраво залепени 
помежду си, и може да включва един или повече защитни слоя битум, восъчна крафт-хартия, метално 
фолио, пластмасов материал и т.н. 
6.1.4.7.2 
Капаците са от естествена дървесина, фазер, метал, шперплат,  пластмаса или друг подходящ  материал 
и могат да включват един или повече защитни слоя от битум, восъчна крафт-хартия, метално фолио, 
пластмасов материал и т.н. 
6.1.4.7.3 
Корпусът и капаците на варела и техните спойки са с конструкция, съответстваща на капацитета на варела 
и предназначението му. 
6.1.4.7.4 
Сглобената опаковка трябва да бъде достатъчно водоустойчива, за да не се разслои при нормални 
условия на превоз. 
6.1.4.7.5 
Максимален капацитет на варела: 450 L. 
6.1.4.7.6 
Максимална нетна маса: 400 kg. 
6.1.4.8 
Пластмасови варели и бидони 
1H1   варели, неподвижен капак 
1H2   варели, подвижен капак 
3H1   бидони, неподвижен капак 
3H2   бидони, подвижен капак 
6.1.4.8.1 
Опаковката е изработена от подходящ пластмасов материал и е с достатъчна здравина в зависимост от 
капацитета и предназначението. С изключение на рециклираните пластмасови материали, определени в 
1.2.1, не могат да се използват други използвани материали, освен производствените остатъци или 
шлифовани материали от същия производствен процес. Опаковките следва да бъдат устойчиви на 
стареене и разграждане, причинено от веществото, което се намира в тях, или от ултравиолетово 
лъчение. 
6.1.4.8.2 
Ако е необходима защита срещу ултравиолетово лъчение, тя се осигурява чрез добавяне на сажди или 
други подходящи пигменти или инхибитори.  Тези добавки трябва да бъдат съвместими със съдържанието 
и да запазят ефективността си през целия срок на годност на опаковката.  Когато се използват сажди, 
пигменти или инхибитори, различни от използваните в производството на изпитвания тип конструкция, 
повторното изпитване може да бъде отменено, ако съдържанието на сажди не надвишава 2% от масата 
или ако съдържанието на пигменти не надвишава 3% от масата; съдържанието на инхибитори на 
ултравиолетовото лъчение не е ограничено. 
6.1.4.8.3 
Добавки, които служат за цели, различни от защита срещу ултравиолетово лъчение, могат да бъдат 
включени в състава на пластмасовия материал, при условие че не оказват неблагоприятно въздействие 
върху химичните и физичните свойства на материала на опаковката. При такива обстоятелства 
повторното изпитване може да бъде отменено. 
6.1.4.8.4 
Дебелината на стената във всяка точка на опаковката е съобразена с нейния капацитет и предназначение, 
като се вземат предвид натоварванията, на които може да бъде изложена всяка точка. 
6.1.4.8.5 
Отворите за пълнене, изпразване и вентилиране в корпуса или капаците на варелите с неподвижен капак 
(1H1) и на бидоните (3H1) не трябва да имат диаметър, по-голям от 7 cm. Варелите и бидоните с по-
големи отвори се считат за тип с подвижни капаци (1H2 и 3H2). Приспособленията за затваряне за отвори 
в корпусите или капаците на варелите и бидоните се проектират и прилагат така, че да останат закрепени 
и непропускливи при нормални условия на превоз. С приспособленията за затваряне се използват 
уплътнители или други уплътнителни елементи, освен ако приспособлението не е непропускливо. 
6.1.4.8.6 
Устройствата за затваряне на варелите и бидоните с подвижни капаци се проектират и прилагат така, че 
да останат закрепени и непропускливи при нормални условия на превоз. С всички подвижни капаци трябва 
да се използват уплътнения, освен ако конструкцията на варела или бидона е такава, че когато 
подвижният капак е правилно закрепен, варелът или бидонът са непропускливи. 
6.1.4.8.7 
Максимален капацитет на варелите и бидоните: 1H1, 1H2: 450 L 
3H1, 3H2: 60 L 
6.1.4.8.8 
Максимална нетна маса: 
1H1, 1H2: 400 kg 
3H1, 3H2: 120 kg 
Глава 6.1 - Разпоредби за конструкцията и изпитването на опаковките 
582 
6.1.4.9  
Кутии от естествена дървесина 
4C1   обикновени 
4C2   с непропускливи стени 
6.1.4.9.1 
Използваният дървен материал е добре обработен, сух и без дефекти, които биха намалили съществено 
якостта на която и да е част от кутията. Якостта на използвания материал и методът на изработка трябва 
да съответстват на капацитета и предназначението на кутията. Горните и долните части могат да бъдат 
изработени от водоустойчива възстановена дървесина, като например талашит, плочи от дървесни 
частици или друг подходящ тип. 
6.1.4.9.2 
Скрепителните елементи следва да бъдат устойчиви на вибрациите, които се генерират при нормални 
условия на превоз. Заковаването в краищата трябва да се избягва, когато е възможно.  Спойките, които ще 
бъдат под голямо напрежение, се правят с подвити или пръстеновидни пирони или еквивалентни 
скрепителни елементи. 
6.1.4.9.3 
Кутия 4C2: всяка част се състои от един елемент или еквивалентен на него. Частите се считат за 
еквивалентни на елемента, когато се използва един от следните методи за слепване: Връзка Линдерман, 
връзка с нутове и пера, фалцова връзка или челна връзка, всички с най-малко два гофрирани метални 
скрепителни елементи на всяка връзка. 
6.1.4.9.4 
 Максимална нетна маса: 400 kg. 
6.1.4.10 
Кутии от шперплат 
4D 
6.1.4.10.1 
Използваният шперплат трябва да бъде най-малко трислоен.  Той трябва да е изработен от обработен, 
ротационно изрязан или нарязан фурнир, сух и без дефекти, които биха намалили съществено здравината 
на кутията. Якостта на използвания материал и методът на изработка трябва да съответстват на 
капацитета и предназначението на кутията. Всички прилежащи слоеве трябва да бъдат залепени с 
водоустойчиво лепило. За конструкцията на кутиите могат да се използват заедно с шперплата и други 
подходящи материали. Кутиите трябва да бъдат здраво приковани или закрепени към ъглови стълбове 
или краища или да бъдат сглобени с подходящи устройства. 
6.1.4.10.2 
Максимална нетна маса: 400 kg. 
6.1.4.11 
Кутии от възстановена дървесина 
4F 
6.1.4.11.1 
Стените на кутиите са изработени от водоустойчива възстановена дървесина, като например талашит, 
плочи от дървесни частици или друг подходящ тип.. Якостта на използвания материал и методът на 
изработка трябва да съответстват на капацитета на кутиите и тяхното предназначение. 
6.1.4.11.2 
Другите части на кутиите могат да бъдат изработени от друг подходящ материал. 
6.1.4.11.3 
Кутиите се сглобяват надеждно с помощта на подходящи устройства. 
6.1.4.11.4 
Максимална нетна маса: 400 kg. 
6.1.4.12 
 Фазерни кутии 
4G 
6.1.4.12.1 
Използва се здрав и висококачествен, твърд или двустранен гофриран фазер (единичен или многостенен), 
съответстващ на капацитета на кутията и предназначението й. Водоустойчивостта на външната 
повърхност трябва да бъде такава, че увеличението на масата, определено при изпитване, проведено за 
период от 30 минути по метода на Коб за определяне на водопоглъщането, да не е по-голямо от 155 g/m2 – 
вижте ISO 535:1991. Трябва да може да издържа на огъване. Фазерът е изрязан, намачкан без 
набраздяване и с прорези, така че да позволява сглобяване без напукване, счупване на повърхността или 
неправилно огъване. Жлебовете на гофрирания фазер трябва да бъдат здраво залепени за външния слой. 
6.1.4.12.2 
Ръбовете на кутиите могат да са с дървена рамка или да бъдат изцяло от дърво или друг подходящ 
материал. Могат да се използват подсилващи елементи - дървени летви или друг подходящ материал. 
6.1.4.12.3 
Връзките в корпуса на кутиите са пристегнати, прегънати и залепени или прегънати и пришити с метални 
скоби. Прегънатите връзки трябва да се припокриват по подходящ начин. 
6.1.4.12.4 
Когато затварянето става със залепване или пристягане, се използва водоустойчиво лепило. 
6.1.4.12.5 
Кутиите се проектират така, че да са подходящи за съдържанието. 
6.1.4.12.6 
Максимална нетна маса: 400 kg. 
6.1.4.13 
 
 Пластмасови кутии 
4H1   кутии от пенообразна пластмаса 
4H2   кутии от твърда пластмаса